҃ъ же тебѣ̀ за настоя́щій ма́лый по́двигъ, я́кѡ за єди́нъ де́нь, илѝ годи́ще, ѡбѣща̀ да́ти мно́гѡ вся́кагѡ бога́тства и наслажде́нія, и́хже ѻ́ко не ви́дѣ, и у́хо не слы́ша, и на се́рдце человѣ́ку не взыдо́ша , не на ты́сящу лѣ́тъ, нижѐ на двѣ̀, нижѐ на трѝ, но на вѣ́ки вѣ̂чныя, конца̀ не иму́щыя: почто̀ у́бѡ ѡ се́мъ не усе́рдствуеши; ́брѣ є́сть, єди́ною въ маловре́менномъ се́мъ вѣ́цѣ потруди́вшися сниска́ти вѣ́чный поко́й: єди́ною научи́вшися и просвѣти́вшися, сіѐ имѣ́ти съ собо́ю во вѣ́ки: до́брѣ є́сть, єди́ною сниска́вши вѣ́чное бога́тство, никогда́же во вѣ́ки бы́ти ѻску́дну: до́брѣ є́сть, єди́ною въ ма́лѣ поскорбѣ́ти, и хрс̑та̀ ра́ди ѡпеча́литися въ ма́ло вре́мя, ра́доватися же и весели́тися во вѣ́ки вѣ̂чныя